    let dict = `
Αστική τάξη (bourgeoisie)
Κοινωνική τάξη που κατέχει τα μέσα παραγωγής και το κεφάλαιο, διαδραματίζοντας καθοριστικό ρόλο στη μετάβαση από τη φεουδαρχία στον καπιταλισμό. Απαρτίζεται από εμπόρους, βιομήχανους, τραπεζίτες και επαγγελματίες που στήριξαν κατά κανόνα την ελεύθερη οικονομία και τις μεταρρυθμίσεις.
Διάκριση των εξουσιών
Αρχή σύμφωνα με την οποία η νομοθετική, η εκτελεστική και η δικαστική εξουσία πρέπει να είναι διακριτές και συνταγματικά κατοχυρωμένες. Κατά τον Γάλλο διαφωτιστή Μοντεσκιέ, η διάκριση των εξουσιών εμποδίζει τη διολίσθηση της κρατικής εξουσίας προς τον αυταρχισμό.
Κοινωνικό συμβόλαιο
Η νοητική συμφωνία μεταξύ ελεύθερων και ίσων ατόμων, με την οποία συναινούν να εγκαταλείψουν ένα μέρος της απόλυτης ελευθερίας της «φυσικής κατάστασης» για να ιδρύσουν μια πολιτική κοινωνία (κράτος). Έτσι, το κράτος υπάρχει επειδή το συμφώνησαν οι πολίτες.
Ολοκληρωτισμός
Πολιτικό σύστημα στο οποίο το κράτος δεν αναγνωρίζει κανένα όριο στην εξουσία του, επιδιώκει να ρυθμίσει κάθε πτυχή της δημόσιας και ιδιωτικής ζωής και απαιτεί την πλήρη ταύτιση του ατόμου με την κρατική ιδεολογία. Χαρακτηρίζεται από τη συστηματική χρήση βίας προκειμένου να επιτύχει την απόλυτη συμμόρφωση.
Συνταγματική μοναρχία
Πολίτευμα στο οποίο ο μονάρχης λειτουργεί ως κεφαλή και σύμβολο του κράτους, αλλά οι εξουσίες του περιορίζονται από την ύπαρξη συντάγματος. Η νομιμότητά τους δεν πηγάζει πλέον από το «ελέω Θεού» δικαίωμα και την αυθεντία της απόλυτης μοναρχίας, αλλά από τη συνταγματική τάξη.
`;